als_Latn dik_Latn sag_Latn
Është prezantuar para publikut shqiptar libri mbi mbishkrimet otomane në monumentet e kulturës shqiptare i studiuesit turk Mehmet Tutuncu. Libri përmbledh 114 mbishkrime, për të cilat autori ka kryer një punë kërkimore thuajse 8 vjecare ne territorin shqiptar.
8 vite punë e hulumtime nëpër Shqipëri i janë dashur studiuesit turk dr. Mehmet Tutuncu për të nxjerr në pah mbishkrimet osmane në monumentet e kulturës, që tashme vijnë të botuar në një libër. Autori ka zbuluar 114 mbishkrime, ndërsa librin “Korpusi i mbishkrimeve otmane nga Shqipëria dhe Mali i zi” e sheh përpjekje për inventarizimin e këtyre fakteve e dëshmive të historisë.
Tutuncu: Koleksioni konsiston në 114 mbishkrime shkruar në gure, dru e mure. Sigurisht qe libri nuk është i plote pasi cdo ditë zbulohen mbishkrime të reja.Libri është një përpjekje për të inventarizuar mbishkrimet otomane që kanë mbijetuar në Shqipëri dhe vjen në 50 vjetorin e shkatërrimit të monumenteve të kulteve fetare.
Ndërsa studiuesi Aleksandër Meksi e sheh librin si një domosdoshmëri dhe instrument për të intensifikuar më tej studimet në këtë fushë.
Meksi: Studimeve shqiptare i mungonte për shumë arsye një punim i tillë, por sot ne e kemi në dorë falë punës këmbëngulëse të Mehmet Tutuncu. Ne i gjykojmë të mëdha vlerat shkencore të korrpusit, nivelin dhe dobinë e tij, një shembull që duhet ndjekur dhe pse jo dhe thelluar me gjetje të reja nga kjo periudhë.
Libri i studiuesit Mehmet Tütüncü, publikuar së fundi në anglisht së shpejti pritet të publikohet edhe në gjuhën shqipe nga Instituti AIITC. Drejtori i AIITC, Ramiz Zekaj theksoi se mbishkrimet që gjenden në monumentet e kulturës islame në trojet shqiptare janë një aspekt i veçantë dhe hedhin dritë në disa momente të rëndësishme të historiografisë shqiptare.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn ind_Latn als_Latn